Source: http://tuusula.cloudnc.fi/fi-FI/Toimielimet/Valtuusto/Kokous_8102018/Omakotitonttien_myyntihinnan_ja_vuokran_(7787)
Timestamp: 2019-11-22 00:46:00+00:00
Document Index: 25596862

Matched Legal Cases: ['§ 106', '§ 223', '§ 31', '§ 89', '§106', '§ 103', '§ 104', '§ 105', '§ 107', '§ 108', '§ 109', '§ 110', '§ 111', '§ 112', '§ 113', '§ 114', '§ 115', '§ 116', '§ 117', '§ 118', '§ 119']

Omakotitonttien myyntihinnan ja vuokran suuruuden päättäminen vuonna 2019 luovutettavien tonttien osalta | Tuusula
Omakotitonttien myyntihinnan ja vuokran suuruuden päättäminen vuonna 2019 luovutettavien tonttien osalta
Valtuusto, kokous 8.10.2018
§ 106 Omakotitonttien myyntihinnan ja vuokran suuruuden päättäminen vuonna 2019 luovutettavien tonttien osalta
TUUDno-2018-1217
Sari Tennijärvi, tontti-insinööri, sari.tennijarvi@tuusula.fi
Tuusulan kunnan maapoliittisten tavoitteiden mukaisesti kunta pyrkii vuonna 2019 luovuttamaan omakotitontteja omatoimiseen rakentamiseen. Kunnanvaltuusto voi aiempien vuosien tapaan tehdä päätöksen luovutettavien kohteiden hinnoittelusta alueittain. Hinnoittelun lähtökohtana voidaan pitää kohtuullisia käypiä hintoja. Valtuusto vahvistaa hinnat vuosittain.
Valtuuston 11.12.2017 § 223 hyväksymän hallintosäännön mukaan toimivalta tonttien luovutuspäätösten tekemiseen valtuuston hyväksymin hinnoin ja ehdoin on maankäyttöpäälliköllä 200.000 e saakka ja yli 200.000 e kuntakehitysjohtajalla.
Vuonna 2017 tuli voimaan Anttilanrannan ja Lahelanpelto II asemakaava-alueet. Anttilanrannan alueelle valmistui kunnallistekniikka 15.6.2018 mennessä. Alueella oli kunnan omistuksessa 41 kpl tontteja, joista tällä hetkellä on myymättä 25 kpl. Tontit ovat jatkuvassa haussa tarjouskilpailuna valtuuston päättämin pohjahinnoin vuoden 2018 loppuun. Lahelanpelto II alueella on kunnalla omakotitonttivarantoa 119 kpl. Alueelle rakennetaan parhaillaan infraa. I-vaihe rakentuu kesäkuussa 2019 siihen valmiuteen, että rakentamisen voi aloittaa noin 9 omakotitontin osalta. Siltä osin kun kunnallistekniikka oli valmis, on alueelta myyty yksi omakotitontti ja vuokrattu kaksi.
Valtuusto on 13.3.2017 § 31 päättänyt hinnat asuntomessualueen tonteille. Hinnat ovat voimassa 31.8.2020 saakka.
Pohjois-Tuusulassa, Jokelan Peltokaaren asemakaava-alueella on tonttivarantoa useiksi vuosiksi. Tontit ovat jatkuvassa haussa.
Kellokoskella ei ole tällä hetkellä luovutettavia omakotitontteja. Kaavoitusohjelman mukaan seuraavat omakotitaloalueiden asemakaavat olisivat Linjapuisto II ja Joenranta, joiden oletetaan vahvistuvan vuosina 2019 ja 2020. Mikäli Linjapuisto II saa lainvoiman alkuvuodesta 2019, voidaan alueelta mahdollisesti syksyllä luovuttaa 26 kpl tontteja.
Kunnan omakotitonttien hinnoitteluperuste muutettiin vuonna 2015 kerrosneliöpohjaiseksi, joka on käytössä suurimmalla osalla kuntia ja kaupunkeja.
Vuoden 2018 tonttien hinnat ovat seuraavat:
Kiinteähintaiset AO-tontit
Kellokoski 225 e/k-m²
Jokela 225 e/k-m²
Etelä-Tuusula 425 e/k-m²
Tarjouskilpailulla myytävien Anttilanrannan tonttien pohjahinnat ovat 600–700 e/k-m².
Varausmaksu on 1.000 euroa.
Hintoihin ei esitetä muutoksia vuodelle 2019.
Vuokrattujen omakotitonttien lunastushinta
Hallintosäännön mukaan maankäyttöpäällikkö päättää ja allekirjoittaa sopimukset kunnan vuokraamien omakotitonttien myynnistä vuokrasopimuksen ehtojen ja kunnanvaltuuston hintapäätöksen mukaisesti.
Vuokralaisella on vuokrasopimuksen ehtojen mukaan oikeus lunastaa tontti omaksi vuokrasopimuksen allekirjoitushetkellä voimassa olleella myyntihinnalla kolmen vuoden kuluessa vuokrasopimuksen allekirjoitushetkestä lukien.Tämän jälkeen myytävän vuokratontin käypä hinta seuraa luovutettavien omakotitonttien hinnoittelua.
Etelä-Tuusulassa Pekkolan asemakaava-alueella on asemakaavassa mahdollistettu sivuasunnon rakentaminen erillisen lisärakennusoikeuden perusteella. Sivuasunnon rakentamisen mahdollistavan lisärakennusoikeuden hintana kerrosneliömetriä kohden on pidetty puolta varsinaisen rakennusoikeuden hinnasta.
Kunnanhallitus päättää ehdotaa valtuustolle, että
että yli 3 vuotta voimassa olleiden vuokrattujen omakotitonttien lunastushinta vuonna 2019 noudattaa valtuuston vuoden 2019 omakotitonttien hintapäätöstä ellei vuokrasopimuksessa ole muuta sovittu
että Etelä-Tuusulassa Pekkolan asemakaava-alueella on asemakaavassa mahdollistettu sivuasunnon rakentaminen erillisen lisärakennusoikeuden perusteella. Sivuasunnon rakentamisen mahdollistavan lisärakennusoikeuden hintana kerrosneliömetriä kohden voidaan pitää puolta varsinaisen rakennusoikeuden hinnasta
myydä ja vuokrata 31.12.2019 saakka seuraavilla, luovutussopimuksissa tarkemmin sovittavilla ehdoilla Pohjois-Tuusulassa Jokelan ja Kellokosken taajamissa asemakaavojen mukaiset pientalotontit (AO) hintaan 225 e/k-m² ja Etelä-Tuusulassa asemakaavojen mukaiset pientalotontit (AO) hintaan 425 e/k-m²
edellä mainitusta kiinteästä hinnoittelusta poiketen asettaa Anttilanranta-nimiseltä asemakaava-alueelta kunnanosassa 1 tarjouskilpailuna myyntiin
seuraavien kortteleiden kaavatontit pohjahinnan ollessa 700 e/k-m²:
kortteli 8093
kortteli 8092
kortteli 8091
kortteli 8090
kortteli 8089 tontti 1
seuraavat kaavatontit pohjahinnan ollessa 600 e/k-m²:
kortteli 8089 tontit 2-7
tontit voidaan laittaa vapaaseen myyntiin
lisäksi peritään tonttiliittymän ja tonttikohtaisten vesihuoltojohtojen rakentamisesta aiheutuneet kustannukset tehtyjen rasitesopimusten mukaisesti niiltä kiinteistöiltä joita asia koskee
periä kiinteistönmuodostus- ja toimitusmaksuja sopimuksentekohetkellä voimassa olevan valtuuston hyväksymän kiinteistötoimitustaksan mukaisesti
että rakennuspaikan rakentajan ja haltijan tulee esittää hankekohtainen maaperätutkimus ja perustamistapalausunto hakiessaan rakennuslupaa tai esittäessään rakennesuunnitelmia hyväksyttäväksi
että rakennuspaikan varaamisesta tulee suorittaa varausmaksua 1.000 e. Varausmaksu hyvitetään lopullisen luovutuskirjan allekirjoituksen yhteydessä. Mikäli varaus peruuntuu rakennuspaikan varauksen saajan toimesta, varausmaksua ei palauteta
että korvaukset vesihuoltoverkostoon (vesi- ja viemäri) liittymisestä peritään erillisinä liittymähetkellä voimassaolevien taksojen mukaan
että vuokrausehdot ovat seuraavat:
vuokra-aika on 50 vuotta
vuotuinen vuokra kaikilla nyt päätettävillä rakennuspaikoilla on 5 % kauppahinnasta sidottuna vuokrasopimuksen allekirjoitusvuotta edeltävän kalenterivuoden keskimääräiseen elinkustannusindeksin pistelukuun siten kuin voimassa oleva laki sallii
vuokra peritään siten, että sopimuksen tekovuoden osavuokra vuokra-ajan alkamisesta vuoden loppuun, sekä seuraavan vuoden koko vuokra peritään vuokrasopimuksen allekirjoituksen yhteydessä, muutoin vuokra maksetaan vuosittain kesäkuun loppuun mennessä
jos vuokrasopimus peruuntuu vuokralaisesta johtuvista syistä, niin suoritettua vuokraa ei makseta takaisin
vuokralaisella on oikeus lunastaa rakennuspaikka nyt vahvistettavaan hintaan kolmen (3) vuoden kuluessa vuokrasopimuksen allekirjoituspäivästä lukien edellyttäen, että vuokrat on maksettu
muilta osin noudatetaan maanvuokralain säännöksiä.
Kuntakehitysjohtajan viranhaltijapäätöksellä 19.9.2018 § 89 kunta ostaa rakentamattoman kiinteistön 858-1-8071-13 takaisin Tuuliviirinkujan asemakaava-alueelta Klaavonkalliosta. Kiinteistön pohjahintana on vuonna 2015 ollut 96.000 e.
Kiinteistö voidaan laittaa samalla pohjahinnalla uudelleen myyntiin tarjouskilpailuna vuoden 2019 puolella, kun omistusoikeus on saatu kunnalle.
asettaa tarjouskilpailuna myyntiin Tuuliviirinkujan asemakaava-alueelta kiinteistön 858-1-8071-13 pohjahinnan ollessa 96.000 e kunnan tarjouskilpailussa käyttämin yleisin ehdoin
että Etelä-​Tuusulassa Pekkolan asemakaava-​alueella on asemakaavassa mahdollistettu sivuasunnon rakentaminen erillisen lisärakennusoikeuden perusteella. Sivuasunnon rakentamisen mahdollistavan lisärakennusoikeuden hintana kerrosneliömetriä kohden voidaan pitää puolta varsinaisen rakennusoikeuden hinnasta
myydä ja vuokrata 31.12.2019 saakka seuraavilla,​ luovutussopimuksissa tarkemmin sovittavilla ehdoilla Pohjois-​Tuusulassa Jokelan ja Kellokosken taajamissa asemakaavojen mukaiset pientalotontit (AO) hintaan 225 e/k-​m² ja Etelä-​Tuusulassa asemakaavojen mukaiset pientalotontit (AO) hintaan 425 e/k-​m²
edellä mainitusta kiinteästä hinnoittelusta poiketen asettaa Anttilanranta-​nimiseltä asemakaava-​alueelta kunnanosassa 1 tarjouskilpailuna myyntiin
seuraavien kortteleiden kaavatontit pohjahinnan ollessa 700 e/k-​m²:
seuraavat kaavatontit pohjahinnan ollessa 600 e/k-​m²:
kortteli 8089 tontit 2-​7
periä kiinteistönmuodostus-​ ja toimitusmaksuja sopimuksentekohetkellä voimassa olevan valtuuston hyväksymän kiinteistötoimitustaksan mukaisesti
että rakennuspaikan varaamisesta tulee suorittaa varausmaksua 1.000 e. Varausmaksu hyvitetään lopullisen luovutuskirjan allekirjoituksen yhteydessä. Mikäli varaus peruuntuu rakennuspaikan varauksen saajan toimesta,​ varausmaksua ei palauteta
että korvaukset vesihuoltoverkostoon (vesi-​ ja viemäri) liittymisestä peritään erillisinä liittymähetkellä voimassaolevien taksojen mukaan
asettaa tarjouskilpailuna myyntiin Tuuliviirinkujan asemakaava-​alueelta kiinteistön 858-​1-​8071-​13 pohjahinnan ollessa 96.000 e kunnan tarjouskilpailussa käyttämin yleisin ehdoin
vuokra-​aika on 50 vuotta
vuokra peritään siten,​ että sopimuksen tekovuoden osavuokra vuokra-​ajan alkamisesta vuoden loppuun,​ sekä seuraavan vuoden koko vuokra peritään vuokrasopimuksen allekirjoituksen yhteydessä,​ muutoin vuokra maksetaan vuosittain kesäkuun loppuun mennessä
jos vuokrasopimus peruuntuu vuokralaisesta johtuvista syistä,​ niin suoritettua vuokraa ei makseta takaisin
vuokralaisella on oikeus lunastaa rakennuspaikka nyt vahvistettavaan hintaan kolmen (3) vuoden kuluessa vuokrasopimuksen allekirjoituspäivästä lukien edellyttäen,​ että vuokrat on maksettu
Puheenjohtajan avattua asiasta keskustelun Ilmari Sjöblom Kari Kinnusen kannattamana esitti, että asia palautetaan uudelleen valmisteltavaksi. Jokelan Peltokaaren tonttimyyntiä tulisi vauhdittaa kaikin mahdollisin keinoin.
Puheenjohtaja totesi,​ että koska oli tehty kannatettu esitys asian palauttamisesta uudelleen valmisteltavaksi,​ on asian käsittely ratkaistava äänestämällä. Valtuusto hyväksyi puheenjohtajan esityksen,​ että ne,​ jotka kannattavat asian käsittelyä tässä kokouksessa,​ äänestävät "jaa" ja ne,​ jotka kannattavat asian palauttamista uudelleen valmisteltavaksi,​ äänestävät "ei".
jaa-ääniä antoivat: Pasi Huuhtanen, Kim Kiuru, Kati Lepojärvi, Aarno Järvinen, Aila Koivunen, Anna Yltävä, Antti Kaikkonen, Anu Åberg, Ari Nyman, Arto Lindberg, Eeva-Liisa Nieminen, Elisa Laitila, Emmi Sirniö, Ilona Toivanen, Jani Peltonen, Jere Pulska, Jerry Airikka, Johanna Sipiläinen, Jorma Sulander, Jussi Salonen, Kari Friman, Karita Mäensivu, Lea Ahonen, Liisa Palvas, Margita Winqvist, Mika Mäki-Kuhna, Monica Avellan, Pekka Heikkinen, Raimo Stenvall, Sanna Kervinen, Sanna Tuhkunen, Satu Heikkilä, Satu Taiveaho, Seppo Noro, Ulla Palomäki, Ulla Rosenqvist, Jari Anttalainen, Kirsi Viitanen, Leena Joensuu, Päivö Kuusisto
ei-ääniä antoivat: Janne Mellin, Eetu Niemelä, Henri Koskela, Ilmari Sjöblom, Jouko Riola, Jukka Ahlgren, Kari Kinnunen, Laura Åvall, Lilli Salmi, Arto Nätkynmäki, Ruut Sjöblom.
Suoritetussa äänestyksessä annettiin 40 jaa-ääntä ja 11 ei-ääntä. Puheenjohtaja totesi, että asia käsitellään tässä kokouksessa.
Keskustelun jatkuessa Sanna Kervinen esitti Arto Lindbergin ja Pasi Huuhtasen kannattamana, että päätösesitykseen lisätään:
"Lisäksi valtuusto päättää
että Jokelan Peltokaaressa tehdään 10 tontin osalta myyntitoimeksianto kiinteistövälittäjien kanssa."
Puheenjohtaja totesi,​ että koska päätösesitykseen oli tehty kannatettu lisäysesitys,​ on asia ratkaistava äänestämällä. Valtuusto hyväksyi puheenjohtajan esityksen,​ että ne,​ jotka kannattavat pohjaehdotusta,​ äänestävät "jaa" ja ne,​ jotka kannattavat pohjaehdotusta Kervisen esittämällä lisäyksellä,​ äänestävät "ei".
jaa-äänen antoi: Eetu Niemelä
ei-ääniä antoivat: Ruut Sjöblom, Kim Kiuru, Kati Lepojärvi, Aarno Järvinen, Aila Koivunen, Anna Yltävä, Antti Kaikkonen, Anu Åberg, Ari Nyman, Arto Lindberg, Eeva-Liisa Nieminen, Elisa Laitila, Emmi Sirniö, Henri Koskela, Ilmari Sjöblom, Ilona Toivanen, Jani Peltonen, Janne Mellin, Jere Pulska, Jerry Airikka, Johanna Sipiläinen, Jorma Sulander, Jouko Riola, Jukka Ahlgren, Jussi Salonen, Kari Kinnunen, Karita Mäensivu, Laura Åvall, Lea Ahonen, Liisa Palvas, Lilli Salmi, Margita Winqvist, Mika Mäki-Kuhna, Monica Avellan, Pasi Huuhtanen, Pekka Heikkinen, Raimo Stenvall, Sanna Kervinen, Sanna Tuhkunen, Satu Heikkilä, Satu Taiveaho, Seppo Noro, Ulla Palomäki, Ulla Rosenqvist, Jari Anttalainen, Kirsi Viitanen, Leena Joensuu, Päivö Kuusisto, Arto Nätkynmäki
tyhjä ääni: Kari Friman.
Suoritetussa äänestyksessä annettiin 1 jaa-ääni, 49 ei-ääntä ja 1 tyhjä ääni. Puheenjohtaja totesi valtuuston hyväksyneen pohjaehdotuksen Kervisen tekemällä lisäyksellä täydennettynä.
Lisäksi valtuusto päätti
että Jokelan Peltokaaressa tehdään 10 tontin osalta myyntitoimeksianto kiinteistövälittäjien kanssa.
"Kuten kokouskäyttäytymisestäni saattaa päätellä, olen eri mieltä valtuuston päätöksestä §106 / 08.10.2018.
En ymmärrä miksi valtuusto ryhtyy tällä päätöksellä tekemään virkamiesten töitä. Tonttien myynti on kunnan ydintoimintaa, joka tulee olla johdettu ja järjestetty kunnan taholta. Valtuustolta toivoisi malttia asioissa, eikä ole mitään syytä lähteä höntyilemään tonttien myynnissä."
maankäyttö, kuntakehitys ja tekniikka, talouspalvelut
§ 103 Osavuosikatsaus 1.1.–31.8.2018 ja talousarvion 2018 muuttaminen
§ 104 Arviointikertomus 2017,​ vastaukset arviointikertomuksessa esitettyihin huomioihin
§ 105 Rykmentinpuiston taideohjelman päivittäminen
§ 107 Kiinteistö Oy Hyrylän Upseerikerho, maankäyttösopimus ja esisopimus alueiden vaihdosta, Kirkonmäki, Rykmentinpuisto
§ 108 Suutarintie, asemakaavan muutos
§ 109 Valtuuston kokoukset v. 2019
§ 110 Miettinen Jukka,​ luottamustoimen päättyminen ja jäsenen valinta Keski-​Uudenmaan ympäristölautakuntaan
§ 111 Klint Jukka,​ eron myöntäminen luottamustoimesta ja kulttuuri-​ ja vapaa-​aikalautakunnan jäsenen vaali
§ 112 Klint Jukka, eron myöntäminen luottamustoimesta ja Keski-Uudenmaan koulutuskuntayhtymän (KEUDA) yhtymävaltuuston varajäsenen valinta
§ 113 Ilmoitusasiat / muut asiat
§ 114 Ikäihmisten koordinaattorin toimi/virka Tuusulan kuntaan, aloite (lisäpykälä)
§ 115 Kotihoidon rakenteellinen uudistaminen, aloite (lisäpykälä)
§ 116 Avohakkuuton kuntametsien hoito, aloite (lisäpykälä)
§ 117 Hevos/ratsastuslinja Tuusulan lukioon, aloite (lisäpykälä)
§ 118 Kevyen liikenteen väylän loppuun saattaminen Jokelan Lepolassa, aloite (lisäpykälä)
§ 119 Maapoliittisen ohjelman tarkastelu, aloite (lisäpykälä)